
CONCLUZII 


e Există o corelație semnificativă între 
securitatea naţională şi apartenenţa țării la 
Alianţa nord-atlantică. 

e Integrarea României în NATO şi aderarea 
la UE va influența consistent evoluția sa 
democratică şi rolul de generator de 
securitate în regiune şi în lume. 


e Poziţia geostrategică şi geopolitică a țării 
noastre reprezintă un factor important în 
cadrul Alianţei nord-atlantice. 

e Păstrarea şi afirmarea identității naţionale 
se cer susținute cu fermitate şi în condiţiile 
accentuării fenomenului de globalizare. 


1. Corelaţia dintre securitatea națională 
şi apartenenţa țării noastre la NATO 


Tema dezbaterii noastre „Securitatea naţională, 
integrarea euroatlantică şi europeană” este deosebit de 
generoasă şi semnificativă pentru etapa de dezvoltare pe 
care o parcurge România pe drumul integrării în NATO 
şi al aderării la UE. 

Dobândirea statutului de stat membru al Alianţei 
nord-atlantice de ţara noastră a fost rezultanta eforturilor 
susținute ale întregii societăţi româneşti, incluzând aici 
şi demersurile constructive ale armatei. Se cuvine 
menţionat că, printre alte efecte ale integrării în NATO, 
se numără şi garantarea securității şi apărării naţionale. 
Se vorbeşte frecvent de securitate şi de siguranță. 
Securitatea reprezintă o stare în care individul şi 
grupurile umane, dar şi statul sau uniunea de state pot să 
trăiască şi să acționeze liber şi nestingherite, urmându-şi 
calea de dezvoltare aleasă în mod voluntar şi conştient. 
Siguranţa constituie certitudinea pe care o au indivizii şi 
comunitățile umane că se află într-o deplină securitate. 


De fapt, cei doi termeni, ce reflectă realitatea, se 
presupun reciproc, în sensul că nu poate exista 
securitate fără siguranţă şi invers. La rândul lor, acestea 
se află într-o strânsă corelație cu apartenența ţării la o 
alianță politico-militară puternică şi recunoscută de 
toate celelalte state ale lumii. 

(dr. Constantin MOŞTOFLEI). 

La nivelul județului nostru, integrarea României în 
structurile euroatlantice este puternic valorizată pozitiv. 
Astfel, există o strânsă şi rodnică conlucrare a 
administrației judeţene cu toate structurile militare de pe 
raza noastră de competenţă, indiferent că este vorba de 
unități militare ce aparțin MApN, MAI, SRI, STS etc. 
De altfel, reprezentanţi ai administraţiei judeţene au 
participat la principalele acțiuni desfăşurate de 
structurile militare ale MApN, inclusiv la aplicația 
„Dacia 2003”, la care au luat parte atât ţări membre 
NATO, cât şi state invitate. Activitatea, potrivit 

informaţiilor noastre, s-a bucurat de un real succes şi de 
o înaltă apreciere din partea participanţilor. Prin urmare, 
se poate face afirmaţia că organizarea unor asemenea 
activităţi la noi, ca şi participarea ţării noastre la misiuni 
ale Alianței  nord-atlantice, în afara frontierelor 
naționale, probează legătura strânsă ce există între 
securitatea națională şi apartenența României la NATO. 
(Constantin TĂMAGĂ) 

Astăzi, securitatea individului, a statului etc. 
constituie o preocupare constantă a tuturor oamenilor, 
datorită existenței unei game sporite de riscuri şi 
amenințări la adresa sa. Soluţia adecvată de răspuns la 
aceste riscuri şi ameninţări o reprezintă integrarea țării 
într-o organizație  politico-militară capabilă să-i 
garanteze securitatea națională. Or NATO este o 
asemenea organizaţie. De altfel, ea şi-a definit, după 
1990, o nouă strategie, capabilă să-i asigure îndeplinirea 
rolului asumat în ceea ce priveşte asigurarea păcii şi 
stabilităţii mondiale. În prezent, Alianţa este implicată 
activ şi responsabil în gestionarea crizelor cu care se 
confruntă lumea, participând consistent la diferite 
misiuni umanitare şi de menţinere a păcii, precum şi la 
lupta împotriva terorismului internațional. 

(Mircea GEORGESCU). 

După 1989 am asistat, în ţara noastră, la colapsul 
unor instituţii anacronice şi la apariţia unora 
democratice. România a părăsit definitiv şi irevocabil o 
alianţă (Pactul de la Varşovia) la care a fost obligată să 
adere şi a început un drum dificil de construcție a unei 


noi societăți, cu instituții adecvate şi conforme valorilor 
specifice statelor democratice. În acest context, 
eforturile de integrare în Alianța nord-atlantică, 
încununate de succes în 2003, sunt pe deplin justificate, 
ca şi cele de aderare la UE. Astăzi, ca urmare a 
globalizării dezvoltarea autarhică este un nonsens. De 
aceea integrarea României în NATO este o garanție a 
securității naţionale, pe de o parte, şi o cale de afirmare 
a rolului nostru de generator de securitate în regiune şi 
în lume, pe de altă parte. Este evident că între 
securitatea națională şi apartenența la o alianță politico- 
militară, aşa cum este NATO, există o corelaţie 
semnificativă. (gl. bg. dr. ing. Ilie GÂŢĂ) 

Securitatea națională se construieşte. Ea este 
rezultatul eforturilor susținute din spaţiul economic, 
politic, militar, cultural etc. În prezent, intrăm, cu paşi 
repezi, într-o nouă eră, şi anume în era informațională. 
Construcţia societăţii de tip informațional este de durată 
şi implică participarea activă şi responsabilă a tuturor 
instituțiilor statului, a structurilor societăţii civile, a 
cetățenilor. Vulnerabilităţile, riscurile şi amenințările la 
adresa securității individului, comunităţilor umane etc., 
pe durata acestui proces, se înmulţesc considerabil. În 
aceste condiţii este posibilă apariția şi manifestarea unei 
stări de incertitudine atât la nivelul individului uman, 
cât şi al întregii naţiuni. De aici necesitatea integrării 
țării în alianțe politico-militare şi politico-economice, ca 
modalitate sigură de răspuns adecvat şi flexibil la toate 
aceste provocări. (dr. Gheorghe Văduva). 


2. Importanţa poziției geostrategice şi 
geopolitice a ţării noastre pentru NATO 


În actualul context mondial importanța geopolitică 
a spaţiului românesc se cere subliniată în mod 
argumentat şi cu fermitate. România, ca stat membru al 
Alianţei nord-atlantice, reprezintă o punte de legătură cu 
Federaţia Rusă, o altă mare putere politico-militară a 
lumii. De altfel, între Rusia şi NATO există un 
parteneriat strategic, ca răspuns la provocările actuale la 
adresa păcii şi securităţii globale. Totodată, importanța 
poziţiei geografice a ţării noastre se poate evidenția şi 
prin faptul că SUA a apelat la o bază militară 
românească pe timpul ducerii războiului din Irak 
împotriva terorismului internațional. 


De asemenea, într-un fel şi într-o anumită măsură, 
România se află, se poate spune, în vecinătatea spațiului 
caucazian, atât de important strategic prin bogatele sale 
resurse energetice, la care aspiră mulți actori statali şi 
non-statali de pe mapamond. 

(dr. Constantin MOŞTOFLEI). 

România, prin poziția sa geografică, prezintă o 
importanță majoră din punct de vedere strategic pentru 
Alianţa nord-atlantică. Ea este situată fie pe culoare 
strategice importante, fie în imediata lor vecinătate. 
Aceasta este, de altfel, şi opinia unor state cum ar fi 
Ucraina, Ungaria. 


În ziua de 14 mai 2004, în garnizoana Piteşti, s-a desfăşurat masa rotundă cu tema "Securitatea 
naţională, integrarea euroatlantică şi europeană”, organizată de Centrul de Studii Strategice de Apărare şi 
Securitate, în colaborare cu Şcoala de Aplicaţie pentru Tancuri şi Auto „Mihai Viteazul”. La acest eveniment 


au participat reprezentanţii autorităţilor locale şi judeţene, ai 


structurilor Ministerului Administraţiei şi 


Internelor, ai Serviciului Român de Informaţii, ai Serviciului de Telecomunicaţii Speciale, ai unor bănci 
comerciale, ai mass-media, cadre didactice universitare, cadre militare active şi în rezervă. La dezbateri 


alături de membrii CSSAS au luat parte şi invitaţi, printre care se numără: Constantin Tămagă, prefectul 
Judeţului Argeş, Mircea Georgescu, vicepreşedinte al Consiliului Județean Argeş, lon Arsenescu, director 
general Direcţia Generală pentru Agricultură Argeş, gl. bg. dr. ing. Ilie Gâţă, comandantul Școlii de Aplicaţie 
pentru Tancuri şi Auto „Mihai Viteazul”, col. Nicolae Jianu, şeful SMEPTA Argeș, col. dr. ing. Constantin 
Anton, şeful Oficiului de Telecomunicaţii Speciale Argeş. 

În plus, se pare că aceste culoare strategice revin cu 
vigoare în actualitate. Este un adevăr cunoscut că cine 
stăpâneşte aceste culoare are putere sub toate aspectele. 
De asemenea, România, ca stat membru al NATO, se 
află în vecinătatea Rusiei, care permanent şi-a asigurat o 
zonă tampon faţă de alte mari puteri, iar Alianţa nord- 
atlantică a fost şi este o mare putere a lumii. În acelaşi 
timp, țara noastră este importantă şi prin ieşirea la 
Marea Neagră, al cărei rol de „sinapsă strategică” între 
culoarele strategice importante se manifestă, acum, cu 
putere. (dr. Gheorghe VĂDUVA). 

România, din punct de vedere geografic este 
privilegiată are toate formele de relief posibile, dar şi o 
poziţie deosebită pe continentul european. Existenţa 
ieşirii la Marea Neagră şi gurile Dunării pe teritoriul 
național îşi redobândesc, în prezent, importanța 
strategică. Acest fapt este dovedit de interesul pe care îl 
manifestă față de ele marile puteri ale lumii. Drumul 
petrolului caucazian, într-un fel trece şi prin Marea 
Neagră. În plus, cine deține gurile Dunării şi are acces 
liber la Marea Neagră controlează importante culoare 
strategice. În aceste condiţii, apartenența României la 
Alianța nord-atlantică dobândeşte noi dimensiuni şi 
semnificaţii atât la nivel regional, cât şi global. 

(gl. bg. dr. ing. Ilie GÂŢĂ). 

Rolul şi locul ţării noastre, în regiune şi în lume, nu 
mai trebuie demonstrat doar cu referiri la trecutul său, ci 
cu un apel argumentat la prezent şi la viitor. De altfel, 


proiecția societății româneşti, inclusiv a instituției 
militare, se cere făcută cu mai mult pragmatism. Toţi, 
fie că este vorba de actori statali sau non-statali ai lumii 
contemporane, îşi apără şi promovează sistematic şi 
consecvent interesele naţionale. La fel ar trebui să 
facem şi noi, aducând în discuţie, dacă este necesar, ca 
argumente suplimentare şi forte, şi importanța 
geostrategică şi geopolitică a spaţiului românesc. De 
altfel, rolul geostrategic al României va rămâne acelaşi, 
adică foarte important, şi pe viitor. 

(lt. col. Constantin GHEORGHE). 

După cum se cunoaşte România, din punct de 
vedere strategic posedă câteva atuuri şi anume: poziția 
geografică; numărul şi calitatea populaţiei; resursele 
naturale; potenţialul economic, ştiinţific, cultural şi 
militar, vocaţia europeană a poporului român. Toate 
aceste atuuri țara noastră le valorifică, în prezent, în 
calitatea sa de stat membru al Alianţei nord-atlantice. În 
plus, România este situată la intersecţia a trei dinamici 
strategice şi anume: spațiul Federației Ruse, relativ 
instabil economic, dar încă puternic sub aspect militar; 
spaţiul central-european care este integrat în NATO; 
spaţiul sud-est european care rămâne principalul 
furnizor de incertitudini şi instabilitate. În acest context, 
România, ca țară membră NATO are de jucat un rol 
important în ceea ce priveşte asigurarea păcii şi 
securităţii în regiune şi nu numai. 

(dr. Petre DUŢU). 


3. Integrarea euroatlantică şi europeană 
şi păstrarea identității naționale 


Administraţia Județului Argeş este preocupată 
constant de efectele integrării țării în NATO şi de 
perspectivele aderării la UE, probabil în 2007. În 
acest sens, ea a adoptat şi va adopta măsurile ce sunt 
de competenţa sa pentru a contribui la efortul naţional 
destinat acestui scop şi anume îndeplinirea rolului ce 
ne revine în cadrul Alianţei nord-atlantice şi a 
criteriilor de aderare la UE. Pe plan local, colaborăm 
strâns şi eficient cu toate structurile militare din judeţ. 
În prezent, armata nu are doar sarcini de apărare, ci 
execută, cu succes, misiuni complexe (menţinerea 
păcii, ajutor umanitar, lupta împotriva terorismului 
etc.), rolul său în societate căpătând noi valențe şi 
dimensiuni. 

Armata, desigur în cooperare şi colaborare cu 
celelalte instituţii ale statului cu competențe în 
domeniul siguranței şi ordinii publice, este un garant 
al democrației constituționale din țara noastră. 
Totodată, armata este purtătoarea şi apărătoarea 
valorilor tradiționale, iar prin activitatea sa în afara 
frontierelor naționale se face mesagerul acestora. În 


acest mod, practic se acţionează, cu consecvență, în 
direcția păstrării identității naţionale. (Constantin 
TĂMAGĂ). 

Situația creată prin intrarea țării noastre în 
NATO, provocările multiple şi diverse cu care ne 
vom confrunta, probabila aderare la UE etc. au avut 
un impact semnificativ asupra întregii vieți şi 
activități din societatea românească. 

Participarea unor structuri militare româneşti la 
misiuni diferite (umanitare, de menținere a păcii, 
lupta împotriva terorismului internaţional etc.), 
precum şi la alte genuri de activități în afara țării au 
făcut cunoscute valorile tradiționale româneşti 
celorlalți, pe de o parte, şi ne-a pus în contact cu 
principiile, normele şi valorile democratice 
promovate atât de NATO, cât şi de UE, pe de altă 
parte. În acest context, este necesar să se acționeze de 
aşa manieră încât valorile noastre tradiționale, 
normele de conduită etc. să fie promovate şi 
respectate în relațiile cu ceilalți, ca o dovadă a 
păstrării lor nealterate şi ca simbol al identității 

naționale. România nu trebuie să revină în Europa. Ea 
a făcut şi face parte din Europa, atât sub aspectul 
schimbului de valori, cât şi al participării la 
activitatea diferitelor structuri politice, economice, 
culturale, ştiinţifice etc. Totodată, se cuvine 
menţionată nevoia de asimilare a acelor valori şi 
norme care se dovedesc utile şi viabile la noi, dar 
respinsă categoric orice imitare sau copiere a unor 
norme, valori şi principii numai că provin de la țări cu 
vechime ca membrii ai Alianţei nord-atlantice şi/sau 
ai UE. (It. col. Cornel Carp). 

Integrarea în structurile euroatlantice şi europene 
solicită eforturi constante în toate domeniile de 
activitate şi implicarea responsabilă şi activă a 
întregii societăți româneşti. România participă, în 
calitate de stat membru al NATO, la diferite misiuni, 
ceea ce presupune atât eforturi materiale, financiare şi 
nu în ultimul rând umane, dar şi un contact nemijlocit 
cu valorile, normele etc. specifice altor culturi (ţări). 
Acesta este un prilej de promovare a valorilor 
noastre, dar şi de cunoaştere a valorilor specifice 
celor cu care se intră în contact. Păstrarea identității 
naționale este şi trebuie să fie un obiectiv permanent 
al nostru, concomitent cu contribuția adusă la 
îndeplinirea obligațiilor ce ne revin ca stat NATO şi, 
probabil în viitorul apropiat, ca ţară membră a UE. 
(col. Nicolae JIANU). 

Un element fundamental în evoluția României 
atât ca stat membru al NATO, cât şi al UE, în viitor, 
îl reprezintă existența unui sistem de comunicare 
modern, deci compatibil cu cel din cadrul acestor 
două organizaţii. Prezenţa unui astfel de sistem de 
comunicare facilitează atât înțelegerea corectă a 
responsabilităților asumate de ţara noastră față de 
Alianţa nord-atlantică şi UE, cât şi o cunoaştere 


adecvată a specificului națiunii noastre (valori, 
norme, tradiţii etc.) de către ceilalţi parteneri. În plus, 
o comunicare optimă ne va permite şi o cunoaştere 
adecvată a celor cu care conlucrăm şi vom coopera şi 
în viitor. În acest context, ar trebui să ne preocupe 
reale de care se dispune în societate la un moment 
dat. Cert este faptul că avem nevoie de un canal de 
comunicare optimă între țara noastră şi NATO, 
precum şi cu UE, atât acum, cât mai ales după 
aderare. Desigur, o comunicare optimă cu cele două 
organizaţii ne va fi de real folos în afirmarea 
identității naționale. (col. dr. ing. C-tin ANTON). 
Integrarea euroatlantică şi europeană sunt 
absolut necesare pentru ţara noastră. Atât NATO, cât 
şi UE au strategii de dezvoltare ce se întind pe o 
durată foarte mare, de regulă o sută de ani. La nivelul 
UE, pe lângă preocupările privind păstrarea identității 
naționale a membrilor săi, ca modalitate de 
funcționare optimă a organizației, există abordări 
strategice a tuturor sectoarelor vitale de activitate. Un 
astfel de domeniu îl reprezintă cel agroalimentar. În 
acest sens, se au în vedere prognozele privind 
evoluţia temperaturii planetare, a resurselor de apă, a 
România are o suprafaţă agricolă care o recomandă ca 
pe un producător important de produse agro- 
alimentare în cadrul UE. De aici şi sprijinul financiar 
pe care UE îl acordă şi îl va acorda, încă câțiva ani 
după aderarea țării noastre, dezvoltării agriculturii. 
Desigur, că participarea noastră la viața UE nu 
trebuie să se rezume la sectorul producției agricole, ci 
la toate domeniile de activitate. Numai aşa ne vom 
păstra identitatea naţională. 
(on ARSENESCU). 


PROPUNERI: 

Masa rotundă cu tema „Securitatea națională, integrarea euroatlantică şi europeană” a 
reliefat necesitatea continuării unor astfel de activități în teritoriu. Se impune însă lărgirea ariei 
tematice abordate, în aşa fel încât să prezinte un interes mai mare şi pentru reprezentanţii mediului 
universitar şi ai societăţii civile. 

